
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Martin 25PP/45/2025 5725010656 23. 04. 2026 Mgr. Mariana Juríková ECLI:SK:OSMT:2026:5725010656.2
Uznesenie Okresný súd Martin v senáte zloženom z predsedníčky senátu Mgr. Mariana Juríkovej a prísediacich Mgr. Adriany Matejčekovej a Mgr. Viliama Lanka, v trestnej veci odsúdeného A. B., o návrhu odsúdeného na podmienečné prepustenie z výkonu trestu odňatia slobody, na verejnom zasadnutí konanom dňa 23.04.2026 v ÚVTOS pre mladistvých Sučany, takto rozhodol: Podľa § 415 ods. 1 Tr. por. z dôvodov uvedených v § 66 ods. 1 písm. b) Tr. zák. odsúdeného A. B., nar. XX.XX.XXXX v Martine, trvale bytom C., prechodne bytom na D. E. XX, C. F. G. G. H. XXX I. E., J., t. č. vo výkone trestu odňatia slobody v ÚVTOS pre mladistvých Sučany, podmienečne p r e p ú š ť a na slobodu z výkonu trestu odňatia slobody, ktorý mu bol uložený rozsudkom Okresného súdu Martin sp. zn. 13T/26/2017 zo dňa 04.07.2017, právoplatným dňa 04.07.2017. Podľa § 68 ods. 1 Tr. zák. určuje skúšobnú dobu vo výmere 3 (tri) roky. Podľa § 68 ods. 1 druhá veta Tr. zák. odsúdenému nariaďuje probačný dohľad v dĺžke 2 (dva) roky, ktorý bude vykonávať podľa konkrétneho určenia probačným a mediačným úradníkom v mieste bydliska odsúdeného, ku ktorému má povinnosť dostaviť sa do 2 pracovných dní od jeho podmienečného prepustenia. Podľa § 68 ods. 1 druhá veta v spojení s § 51 ods. 4 písm. k) Tr. zák. odsúdený je povinný v skúšobnej dobe zamestnať sa alebo uchádzať sa preukázateľne o zamestnanie. odôvodnenie: V súlade so znením § 176 ods. 3 Tr. por. súd vyhotovil zjednodušené uznesenie, ktoré neobsahuje odôvodnenie vzhľadom k tomu, že po vyhlásení uznesenia na verejnom zasadnutí sa odsúdený a prokurátorka vzdali práva na podanie sťažnosti. Poučenie: Proti tomuto uzneseniu je prípustná sťažnosť, ktorú možno podať do troch pracovných dní odo dňa jeho oznámenia prostredníctvom podpísaného súdu na Krajský súd v Žiline. O prípadnej sťažnosti rozhoduje Krajský súd v Žiline. Sťažnosť má odkladný účinok.

